《行经华阴》
明代·谷宏

云开太华倚三峰，积翠遥连渭水东。
远塞雁声寒雨外，离宫草色莫烟中。
秦关日落行人少，汉畴天阴古戍空。
寂寂武皇巡幸处，祠前木叶起秋风。

作者简介：字文东，秦中贾人子。客于淮阳（今江苏扬州），佣书，颇好博览，兼善音律，仿文徵仲书法，给事澄江张学士家，无锡顾起纶列其诗于《国雅》。